OBČINA GORENJA VAS – POLJANE

**KOMISIJA ZA SPREJEM OTROK V VRTEC**

Številka: 605-05/2018-02

Datum: 19. 04. 2018

**Z A P I S N I K**

letošnje 1. seje Komisije za sprejem otrok v vrtec, ki je bila v ČETRTEK, 19. 04. 2018, ob 12.00 uri v sejni sobi Občine Gorenja vas - Poljane.

Prisotni člani komisije: ga. Petra Homec, ga. Špela Režen, ga. Taja Lampe, ga. Barbara Alič, ga. Martina Kolenc, ga. Anja Hren

Opravičeno odsotni člani komisije: ga. Polona Zupan

Ostali prisotni: ga. Elizabeta Rakovec

Dnevni red:

1. Obravnava vlog za sprejem otrok v vrtec
2. Razno

**Ad 1)**

Vodji vrtcev sta predstavili rezultate razpisa za sprejem otrok v vrtec, ki se je zaključil 30. marca 2018.

V vrtcu Zala z enotami je 12 otrok, katerim je odloženo šolanje, v vrtcu Agata z enotami pa 15 otrok, in tako je v vrtcih zaradi tega razloga tudi manj prostih mest.

**Vrtec Zala z enotami, ga. Petra Homec:**

Na razpis je v razpisnem roku prispelo:

* 90 vlog za vpis v redni program vrtca; 5 vlog za premestitev v drugo enoto ali vrtec, skupaj **95 vlog**

(Vrtec Zala: 43 vlog;

Enota Dobrava: 24 vlog;

Enota Sovodenj: 15 vlog;

Enota Lučine: 13 vlog;)

* 64 vlog za I. starostno obdobje (letnik 2018: 6 vlog, letnik 2017: 41 vlog, letnik 2016: 17 vlog)
* 31 vlog za II. starostno obdobje (letnik 2012: 2 vlogi, letnik 2013: 9 vlog, letnik 2014: 5 vlog, letnik 2015: 15 vlog)
* 20 otrok ne izpolnjuje pogoja starosti.

Prostih mest je 60:

* Vrtec Zala: 26
* Enota Dobrava: 18
* Enota Sovodenj: 10
* Enota Lučine: 6

Plan oddelkov za leto 2018/2019:

* Vrtec Zala: 6 oddelkov (2x homogen oddelek 1.starostnega obdobja, 4 x oddelek II. starostnega obdobja: 3x homogen, 1x oddelek 3-4 letnih otrok)
* Enota Lučine (1 kombiniran oddelek)
* Enota Sovodenj (2x kombinirani oddelek)
* Enota na Dobravi 4 oddelki (2x 2. st. obdobje (homogena oddelka), 1x kombinirani oddelek, 1. homogeni oddelek 1. st. obdobja).

**Vrtec Agata z enotama, ga. Špela Režen:**

Na razpis je prispelo:

* 84 vlog za vpis v redni program vrtca

(Vrtec Agata: 63 vlog; Enota Javorje: 21 vlog)

* 53 vlog za I. starostno obdobje(letnik 2018: 5 vlog, letnik 2017: 27 vlog, letnik 2016: 21 vlog),
* 31 vlog za II. starostno obdobje (letnik 2013: 14 vlog, letnik 2014: 6 vlog, letnik 2015: 11 vlog),
* 9 otrok ne izpolnjuje pogoja starosti.

Prostih mest je 44:

* Poljane: 41
* Javorje: 3

Plan oddelkov za leto 2018/2019:

- V vrtcu Agata: 7 oddelkov (3 homogeni oddelki I. star.obd., 4 oddelki II. star. obd. (1x starost 4-5 leta, 1x heterogen oddelek, 1x kombiniran, 1x starost 3 – 4 leta),

- Enota Poljane 59 (1 cel in 1 polovičen homogeni oddelek 2. st. obdobje)

- Javorje (heterogeni oddelek 2. st. obdobje + pol heterogenega oddelka 1. starostno obdobje)

Ker je bilo v vrtce v občini vpisanih več otrok, kot je v vrtcih prostih mest glede na prostorske zmožnosti ob upoštevanju normativov in standardov za oblikovanje oddelkov predšolske vzgoje, o sprejemu otrok odloča Komisija za sprejem otrok.

Naloge Komisije za sprejem otrok v vrtec, kriteriji za sprejem in odločitve za sprejem so opredeljene v Pravilniku o sprejemu otrok v vrtec (Ur. list RS, št. 18/2016, 11/2018).

Komisija je na podlagi podatkov, ki so navedeni v vlogi in na podlagi dokazil, določila število točk po posameznih kriterijih. Na podlagi točkovanja se je izdelal prednostni vrstni red za sprejem otrok v vrtec po enotah. Ker je število vpisanih otrok preseglo število prostih mest, je Komisija pripravila čakalno listo otrok za sprejem v vrtec.

Vloge otrok, ki ne izpolnjujejo starostnega pogoja za sprejem otrok v vrtec, je Komisija uvrstila na čakalno listo po kriteriju starosti.

Na čakalni listi za leto 2018/2019 je za vrtec Zala z enotami 15 otrok, ki izpolnjujejo pogoje za sprejem v vrtec in 20 otrok, ki s 1. 9. 2018 ne bodo stari 11 mesecev in ne izpolnjujejo starostnega pogoja.

Na čakalni listi za leto 2018/2019 je za vrtec Agata z enotami 31 otrok, ki izpolnjujejo pogoje za sprejem v vrtec in 9 otrok, ki s 1. 9. 2018 še ne bodo stari 11 mesecev in ne izpolnjujejo starostnega pogoja.

**SKLEP: Seznama sprejetih otrok in čakalna lista otrok za sprejem v vrtec so priloženi zapisniku.**

**Ad 2)**

Elizabeta Rakovec je povedala, da mora občina v prihodnjih letih izvesti večje investicije na področju družbenih dejavnosti: dokončati gradnjo športne dvorane v Gorenji vasi, energetsko sanacijo na PŠ Sovodenj, prizidek vrtca Agata v Poljanah ter rekonstrukcijo PŠ Javorje. Vse navedene investicije bi želeli izvesti kar v najkrajšem času, pospešitev del lahko omogoči tudi pridobitev nepovratnih sredstev. Za prizidek Vrtca Agata (6 igralnic, 2 učilnici) je bilo gradbeno dovoljenje pridobljeno že v lanskem letu, izdelani so dokumenti PZI, narejeni popisi del, predvideno je, da bo vloga na EKO sklad oddana še pred letošnjim poletjem.

Ga. Petra Homec je predlagala, da se pri vrtcu na Dobravi, pri cesti zaradi varnosti namesti ograja.

Ga. Martina Kolenc je predlagala, da bi občina staršem, ki niso dobili mesta v javnem vrtcu, ki imajo določeno število točk in kateri bodo morali varstvo poiskati v drugih vrtcih, finančno pomaga.

 Predsednica komisije: Martina Kolenc

Priloge:

* Seznam sprejetih otrok v vrtec Agata z enotami
* Seznam sprejetih otrok v vrtec Zala z enotami
* Čakalni seznam otrok za sprejem v vrtec